Diari Oficial de la Generalitat Valenciana


Sumari del DOGV 4758, del 21-05-2004 (2004/5013)

Notificació a l'establiment Hotel Playa.
----------------------------------------

### Dades del document

Número de DOGV
:   4758

Data del DOGV
:   21-05-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/5013


Organisme emissor
:   Agència Valenciana del Turisme

Tipus de document
:   Anunci

Notificació a l'establiment Hotel Playa. [2004/M5013]
  
Per no haver sigut possible notificar de forma personal i directa a l'interessat la resolució de la directora de l'Àrea de Producte de l'Agència Valenciana del Turisme, de data 15 de gener de 2004, recaiguda en l'expedient de baixa de l'establiment hoteler Playa, es procedix a la seua publicació en el Diari Oficial de la Generalitat Valenciana, a efectes del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/99, de 13 de gener.
  
València, 26 d'abril de 2004.- La directora de l'Àrea de Producte: Nuria Montes de Diego.
  
«Vist l'expedient de baixa de l'establiment hoteler Playa, siti a Alacant, carrer de Jovellanos, 1, la signatura d'identificació del qual és HA-1098.
  
Atés que:
  
1. Amb dates 17 de març i 15 de juliol del 2003, es van efectuar visites d'inspecció per a comprovar el funcionament de l'Hotel Playa. En ambdós inspeccions es va poder verificar que l'establiment estava tancat al públic, amb signes evidents d'abandó i de no funcionar fa temps. En la porta d'accés es podia llegir un cartell de tancat.
  
2. Amb data 29 de setembre de 2003 el Servici Territorial de Turisme d'Alacant, de conformitat amb l'article 84 de la Llei 30/1992 de Règim Jurídic de les Administracions Públiques i del Procediment Administratiu Comú, va iniciar expedient de baixa d'ofici del citat establiment, concedint-li al titular un termini de 10 dies per a presentar les al·legacions i documents oportuns en defensa dels seus interessos.
  
Transcorregut el termini concedit anteriorment, pel titular no s'han presentat al·legacions.
  
Fonaments de dret
  
1. L'article 1 del Decret 153/1993, de 17 d'agost, regulador dels establiments hotelers a la Comunitat Valenciana establix que queden subjectes a este les empreses i establiments que es dediquen a prestar, de forma professional i habitual, allotjament mitjançant preu, d'acord amb les especificacions de la pròpia norma i disposicions que la despleguen, tinguen o no altres servicis complementaris.
  
L'article 2 de la Llei 3/1998, de 21 de maig, de la Generalitat Valenciana, establix que la dita llei s'aplicarà a tot el territori de la Comunitat Valenciana, a les persones físiques o jurídiques que realitzen una activitat turística a la Comunitat Valenciana i als establiments turístics en què es preste la dita activitat.
  
L'article 3 de la citada llei establix al punt primer que ?L'activitat turística és la portada a terme per les empreses i professions turístiques, realitzant actuacions tendents a procurar el descobriment, conservació, promoció, coneixement i gaudi dels servicis turístics.-
  
L'article 7 d'esta establix que ?Són empreses d'allotjament turístic aquelles que des d'un establiment obert al públic es dediquen, de manera professional, habitual i per mitjà de preu, a proporcionar habitació a les persones, amb prestació o sense d'altres servicis de caràcter complementari.-
  
2. L'article 29 del Decret 153/1993 de 17 d'agost, regulador dels establiments hotelers a la Comunitat Valenciana establix que el titular de tot establiment hoteler està obligat a comunicar a l'administració turística el seu període de funcionament. Tot tancament d'un establiment hoteler dins del dit període de funcionament deurà, així mateix, ser comunicat a l'administració turística en el termini dels 15 dies següents a haver-se produït, indicant la seua causa i duració. Quan esta excedisca de nou mesos produirà la baixa de l'establiment.
  
L'article 14.3 de la citada lle, establix que la ?modalitat i, si és procedent, la classificació atorgada per l'administració turística es mantindrà mentre siguen complits els requisits tinguts en compte a l'efectuar aquella, i mentre persistisca el caràcter turístic de l'activitat, podent revisar-se d'ofici o a petició de part, prèvia instrucció de l'oportú expedient. La dita revisió podrà donar lloc a una variació de la seua classificació o a la baixa d'este en el corresponent registre?.
  
Per allò que s'ha exposat, en virtut de les atribucions conferides pel Decret 45/1996, de 25 de març, del Govern Valencià, pel qual s'aprova el Reglament de l'Agència Valenciana del Turisme (DOGV de 28 de març de 1996), resolc:
  
Declarar la baixa de l'establiment hoteler Hotel Playa, siti a Alacant, carrer de Jovellanos, 1.
  
El que es notifica de conformitat amb el que disposen els articles 58 i 59 de la vigent Llei de Règim Jurídic de les Administracions Públiques i del Procediment Administratiu Comú.
  
Contra la present resolució, que no posa fi a la via administrativa, podrà interposar-se recurs d'alçada davant del secretari autonòmic de Turisme de l'Agència Valenciana del Turisme en el termini d'un mes, comptat des de l'endemà a la notificació d'esta, d'acord amb el que establixen els articles 114, 115 en relació amb el 48.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció donada per la Llei 4/1999, de 13 de gener, de modificació de la Llei 30/1992.